Държавен вестник, бр. 92, 2002 г., стр. 15

Б Р О Й  92
Д Ъ Р Ж А В Е Н   В Е С Т Н И К
С Т Р .  15
Оспорване на списъка
Чл. 66. (1) В 14-дневен срок от изтичането
на срока по чл. 64, ал. 2 всеки вложител, друг
кредитор или един или повече акционери, кои-
то притежават общо не по-малко от 25 на сто от
всички акции с право на глас в банката, могат
да направят писмено възражение пред синдика
срещу прието или неприето в списъка вземане.
(2) Възражението се разглежда в 14-дневен
срок от изтичането на срока по ал. 1 съвместно
от синдика, кредитора, чието включване или
невключване в списъка се оспорва, и лицата,
направили възражения по ал. 1.
(3) След разглеждане на възражението по
реда на ал. 2 синдикът взема окончателно ре-
шение относно изключването или включване-
то на вземането в списъка на приетите от него
вземания, за което уведомява лицата по ал. 2.
(4) В 7-дневен срок от уведомлението всяко
лице, направило възражение по реда на ал. 2,
може да оспори пред съда по несъстоятелност-
та решението на синдика по ал. 3 единствено за
вземането, по което е възразило. Възражение-
то до съда се подава чрез синдика.
(5) В 3-дневен срок след изтичането на срока
по ал. 4 синдикът е длъжен да състави:
1. списък на приетите вземания, по които не
са направени възражения;
2. списък на неприетите вземания, за които
е подадено възражение пред съда при спазване
изискванията на ал. 4;
3. списък на приетите вземания, които са
оспорени пред съда чрез възражение при спаз-
ване изискванията на ал. 4.
(6) В списъците по ал. 5 вземанията се под-
реждат по ред на удовлетворяване съгласно
чл. 94, ал. 1, а в рамките на реда—по размера
на вземанията.
(7) Към списъците по ал. 5, т. 2 и 3 се прила-
гат направените възражения, представените
доказателства към тях и доказателства относ-
но изпълнението на изискванията по ал. 4.
Одобряване на списъка на приетите
и неоспорени вземания
Чл. 67. (1) Синдикът изпраща на съда по
несъстоятелността в 3-дневен срок от съставя-
нето им списъците по чл. 66, ал. 5 заедно с до-
кументите по чл. 66, ал. 7.
(2) Съдът разглежда и одобрява списъка на
приетите вземания, по които не са направени
възражения, в срок 14 дни от постъпването му
в закрито заседание, като се произнася с реше-
ние. В този случай решението на съда не подле-
жи на обжалване.
Разглеждане на направените възражения
от съда
Чл. 68. (1) Съдът по несъстоятелността раз-
глежда направените по реда на чл. 66, ал. 4 въз-
ражения в открито заседание с призоваване на
синдика, кредитора с оспорено вземане и напра-
вилия възражение кредитор, като се произнася
с решение по всяко от направените възражения.
(2) С решението по ал. 1 съдът постановява
допълване на списъка по чл. 67, ал. 2, като по-
сочва вида, основанието и размера, с които взе-
мането следва да бъде включено в списъка, вида
и размера на обезпечението и поредността на
удовлетворяване на вземането, в случай че:
1. е уважил частично или изцяло възраже-
ние срещу неприето от синдика вземане;
2. е отхвърлил частично или изцяло възра-
жение срещу прието от синдика вземане.
(3) Съдът трябва да се произнесе по всички
направени възражения в едномесечен срок от
получаването им по реда на чл. 67, ал. 1.
Прието вземане
Чл. 69. (1) Вземане, което е включено в спи-
съка по чл. 67, ал. 2, включително в случаите по
чл. 20, ал. 4, чл. 65, ал. 2 и чл. 68, ал. 2, се смята
за прието в производството по несъстоятелност:
1. от момента на постановяване на решени-
ето по чл. 67, ал. 2—за одобряване на списъка
на приетите и неоспорените вземания;
2. от момента на влизане в сила на решение
на съда по чл. 68, ал. 2—относно вземането;
3. от момента на влизане в сила на решение
на съда по чл. 65, ал. 2—относно вземането;
4. от момента на влизане в сила на решение
по чл. 20, ал. 4, с което се признава претендира-
ното от кредитора вземане към банката.
(2) Влезлите в сила решения по чл. 65, ал. 2,
чл. 67, ал. 2 и чл. 68, ал. 2 имат установително
действие за банката и за всички кредитори на
несъстоятелността.
Неоспоримо вземане
Чл. 70. Не може да се оспорва вземане, кое-
то е установено с влязло в сила съдебно реше-
ние, постановено след датата на решението за
откриване на производство по несъстоятелност,
когато в производството по делото е взел учас-
тие синдикът.
Допълване на одобрения от съда списък
на приетите вземания
Чл. 71. (1) Списъкът по чл. 67, ал. 2 се до-
пълва от синдика с вземанията, установени с
решение по чл. 65, ал. 2 или по чл. 68, ал. 2. Този
списък се допълва от синдика и с вземанията—
предмет на решение по чл. 20, ал. 4, ако с реше-
нието се признава претендираното от кредито-
ра вземане към банката.
(2) Допълването на списъка се извършва към
деня на влизане в сила на решенията по ал. 1.
Г л а в а  ш е с т а
ОСРЕБРЯВАНЕ НА ИМУЩЕСТВОТО
НА БАНКАТА
Раздел I
Общи положения
Обхват
Чл. 72. (1) Вещите и другите имуществени
права от масата на несъстоятелността поотдел-
но, като съвкупност, в обособена част или като
цяло се превръщат в пари при условията и по
реда на тази глава.